Muguruza skop stof in Williams se oëGarbine Muguruza. Foto: AP Photo/Kirsty Wigglesworth. Spanje se Garbiñe Muguruza het vandag korte mette met Venus Williams gemaak en die Wimbledon-vrouetitel losgeslaan. Dié 23-jarige, wat 2015 se Wimbledon-finaal teen Venus se jonger suster, Serena, verloor het, het 7-5, 6-0 gewen. Dit is Muguruza se eerste Wimbledon-titel. Sy is die eerste Spanjaard wat die vrouetrofee omhoog hou sedert Conchita Martínez die titel 23 jaar gelede gewen het. Sy het die toernooi as die 15de gekeurde begin, maar sal nou na die vyfde posisie opskuif.